
 16.6.2012
 BG
 Официален вестник на Европейския съюз
 L 156/39
 РЕГЛАМЕНТ ЗА ИЗПЪЛНЕНИЕ (ЕС) No 511/2012 НА КОМИСИЯТА
 от 15 юни 2012 година
 относно нотификациите, отнасящи се до организациите на производители и междубраншовите организации и до преговорите за сключване на договори и договорните отношения, предвидени в Регламент (ЕО) No 1234/2007 на Съвета, в сектора на млякото и млечните продукти
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 126д, параграф 2, букви б) и в) и член 185е, параграф 6 от него,
 като има предвид, че:
 (1)
 В раздел IIА на глава II на дял II на част II от Регламент (ЕО) No 1234/2007, вмъкнат с Регламент (ЕС) No 261/2012 на Европейския парламент и на Съвета (2), се съдържат правила относно организациите на производители и междубраншовите организации в сектора на млякото и млечните продукти.
 (2)
 В членове 126a и 126б от Регламент (ЕО) No 1234/2007 се определят правила относно признаването на организациите на производителите и техните асоциации и на междубраншовите организации. Съгласно посочените членове държавите членки следва да изпращат на Комисията нотификации относно решенията за предоставяне, отказване и оттегляне на признаването. За изготвяне на докладите до Съвета и Европейския парламент съгласно член 184, параграф 9 от Регламент (ЕО) No 1234/2007 е необходима информация относно броя на признатите субекти, относно големината им от гледна точка на количествата сурово мляко, произвеждани от техните членове производители, и, където е приложимо, относно причините за отказване или оттегляне на признаването им.
 (3)
 В член 126в от Регламент (ЕО) No 1234/2007 се определят правила относно преговорите за сключване на договори за доставка на сурово мляко. Съгласно посочения член нотификации следва да се извършват от организациите на производители и от държавите членки.
 (4)
 В член 126г от Регламент (ЕО) No 1234/2007 се предвижда, че държавите членки трябва да нотифицират Комисията за правилата, които са приели за регулиране на предлагането на сирене със защитено наименование за произход или защитено географско указание.
 (5)
 Съгласно член 185е от Регламент (ЕО) No 1234/2007 държавите членки, които решат, че всяка доставка на сурово мляко на тяхна територия от земеделски стопанин на преработвател на сурово мляко трябва да е предмет на писмен договор между страните и/или решат, че първите изкупвачи трябва да направят писмена оферта за сключване на договор за доставката на сурово мляко от земеделските стопани, трябва да нотифицират Комисията за правилата, които са приели по отношение на договорните отношения.
 (6)
 Следва да бъдат определени еднообразни правила относно съдържанието на посочените нотификации и крайния срок за подаването им.
 (7)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. Не по-късно от 31 март всяка година по отношение на решенията, взети през предходната календарна година, държавите членки нотифицират Комисията съгласно член 126a, параграф 4, буква г) и член